அற‌க்கட்டளை மூலம் கண்பார்வை அற்ற பெண்பிள்ளைகளுக்கு கல்வி கண் கொடுக்க வேண்டும் என்று படிக்கவைத்து வருகிறேன். இது வரை 48 பிள்ளைகளை மேற்படிப்பு படிக்க வைத்திருக்கிறேன். இந்த சமூக‌ம் புறக்கணிக்கும் நபர்களை கையில் எடுத்து அவர்களுக்கு தேவையான உதவிகளை செய்து வருகிறேன். நான் புறக்கணிக்கப்பட்டு வெளியில் வந்த போது எவ்வளவு மன வேதனை அடைந்தேனோ அந்தக் கொடுமையை அவர்கள் அனுபவிக்கக் கூடாது என்பதுதான் என்னுடைய நோக்கமாக இருக்கிறது. இவர்களுக்கான தேவைகளை பூர்த்தி செய்ய உண்டியல் செய்து மக்களை சந்தித்து அவர்கள் கொடுக்கும் பணத்தில் உதவி செய்து வருகிறேன். மதுக்கடைகளை மூட வேண்டும் என்று பிரச்சாரம் செய்தேன். மதுவால் இறப்பவர்களின் எண்ணிக்கை நாளுக்குநாள் அதிகரித்துக்கொண்டே இருக்கிறது. இந்த சமூகத்தில் மனித நேயம் என்பது மிகக்குறைவாக இருக்கிறது. பெற்றோர்கள் தன் பிள்ளைகளை மனிதநேயத்தோடு வளர்க்க வேண்டும். மனித நேயம் இருந்தால் அனாதை பிணங்கள் வருவதற்கு வாய்ப்பு இருக்காது என்று நான் நம்புகிறேன். ஒரு பெண் வேலைக்கு சென்ற கணவரை ஒரு வாரமாக காணவில்லை என காவல் நிலையத்தில் புகார் கொடுக்கிறார்.